Musta Salama

Musta Salama () on Marvel-kustantamon luoma supersankari. Hän kuuluu epäinhimillisiin ja on kansansa kuningas. Hahmo esiintyi ensimmäisen kerran amerikkalaisessa Fantastic Four -lehden numerossa 45. Mustan Salaman loivat Stan Lee ja Jack Kirby. 

Mustan Salaman ensiesiintyminen Suomessa tapahtui Ihmesarjan numerossa 6 (1967). 

 Historia 
Blackagar Boltagon oli kahden epäinhimillisen, Geneettisen Konsiilin johtaja Agonin ja Ryndan, lapsi. Epäinhimillisten tapojen mukaisesti vastasyntynyt Boltagon alistettiin Terrigeenisumujen vaikutuksen alle. Pienenä vauvana hän osoittikin kykyjään manipuloimalla energiaa, varsinkin äänienergiaa oman äänensä kautta. Nuoren Boltagonin itkiessä vaikutukset olivatkin tuhoisat talojen sortuessa valtaisan äänen tuhovoimasta. Hänet päätettiin sulkea äänieristettyyn kamariin ja pukea energiaaimevään pukuunThor #148. Marvel Comics.. Tämän jälkeen hänen isänsä Agon opetti poikaansa käyttämään voimiaan, kunnes kaiken oppineena epäinhimillisten yhteiskunta päästi hänet vapaaksi kamaristaan muiden kaltaistensa seuraan Salaman täytettyä 19 vuotta. Tähän mennessä oman äänensä tuhoisuudesta vakuuttunut Musta Salama vannoi, ettei koskaan puhuisi normaalistiThor #148-149. Marvel Comics.. 

Jo kuukauden päästä kamarista pääsyn jälkeen Musta Salama saa selville nuoremman veljensä Maximuksen olevan tekemisissä avaruusrotu kriiden kanssa (rotu, jonka geneettiset kokeilut loivat epäinhimilliset). Musta Salama käyttää voimiaan pysäyttääkseen pakenevan krii-aluksen, mutta johtuen hänen kokemattomuudestaan voimiensa käytössä, suurin osa voimasta iskee paikalle saapuneeseen Geneettiseen Konsiilin jäseniin tappaen nämä - mukaan lukien hänen vanhempansaAvengers #95. Marvel Comics.. Huolimatta syvästä katumuksestaan Musta Salama hyväksyy paikkansa epäinhimillisten johtajana ja yhdessä serkkujensa Meduusan, Gorgonin, Tritonin, Karnakin ja Kristallin kanssa perustavat kuninkaallisen perheen yhdessä jättiläismäisen bulldoggia muistuttavan Lukkoleuan kanssa. Myöhemmin Musta Salama nai serkkunsa MeduusanFantastic Four Annual #18. Marvel Comics. ja he saivat pojan nimeltään AhuraThe Inhumans graafinen novelli (1988). Marvel Comics..

 Sisällissota 

Musta Salama on päättänyt valita muiden epäinhimillisten kanssa neutraalin asenteen Marvel-universumissa raivoavaa Sisällissotaa kohtaan. Vaikka Musta Salama kuuluikin jonkin aikaa Illuminatiin, Salama ei tue supersankarien rekisteröintiä ja kieltäytyy osallistumasta tapahtumiin millään lailla. Musta Salama on valinnut konfliktissa tarkkailijan roolinCivil War #1 - 7 (2006 - 2007). Marvel Comics.. 

Kun mutantti Elohopea varasti kanisterin terrigeenikristalleja Attilasta, Musta Salama ja loput kuninkaallisesta perheestä yrittivät saada kalleuden takaisin itselleen. Yhdysvaltain asevoimat kuitenkin asettuivat tapahtumien tielle ja hyökkäsivät epäinhimillisten kimppuun. Mustan Salaman oli pakko laukaista hyökkäys Amerikkaan, mutta samalla hänen veljensä Maximus varasti vallan itselleenSon of M #6Silent War # 1 - 5. Marvel Comics.. 

Musta Salama koki toisenkin takaiskun Hulkin saapuessa taisteluplaneetta Sakaarilta takaisin maapallolle. Hulk pieksee Mustan Salaman lähitaistelussa ja esittelee sankaria voitonmerkkinään ja varoituksena muille supersankareilleWorld War Hulk #1 (2007). Marvel Comics..

 Voimat ja varusteet 
250 px|thumb|left|Äänellään Musta Salama vapauttaa epäinhimilliset veljensä Maximuksen ansasta 
Musta Salama omaa yli-inhimillisen suuret voimat, joiden avulla hän kykenee nostamaan noin yhden tonnin verran. On huomioimisen arvoista, että Musta Salama on keskiverto epäinhimillistä paljon voimakkaampi. Kuitenkin, mikäli Musta Salama lisää voimiaan elektronivoimillaan, hän kykenee nostamaan noin 60 tonnia. 

Suurien fyysisten voimiensa lisäksi Musta Salama omaa rodulleen tyypillisiä yliluonnollisia voimia, jotka ovat seurausta hänen kyvystään hallita elektroneja. Mustan Salaman aivojen puhekeskus sisältää tuntemattoman orgaanisen elimen, jonka avulla Salama voi luoda toistaiseksi tuntemattomista partikkeleista koostuvia aaltoja. Nämä aallot reagoivat hänen tuottamiensa elektronien kanssa ja tuottavat normaalin puheäänen kanssa yhdistettynä murskaavan ääniaallon. Pelkkä hiljaisinkin kuiskaus Mustan Salaman suusta miltei äänettömässä tilassa saattaa väkivahvan Hulkinkin lentämään tuhansia metrejä (onkin sanottu hänen olevan yksi Marvel-universumin voimakkaimmista olennoista). Tämä voima vastaa korkeatonnisen atomipommin räjäytystä, mikäli Musta Salama huutaa. 

Mustan Salaman puvun otsalla lepäävä antenni (jota hän on pitänyt sitten lapsuutensa) auttaa Salamaa kanavoimaan voimaansa vähemmän tuhoisin keinoin. Antenni tarkkailee Salaman aivojen puhekeskuksen aktiviteettia ja mahdollistaa Mustan Salaman hienovaraisemman käytön oman elektronivoiman saralla. Salama kykeneekin käyttämään elektroneja esimerkiksi oman fyysisen voimansa tai nopeutensa tehostamiseen. Samaten hän kykenee kanavoimaan elektroninsa yhteen massiivisen voimakkaaseen iskuun, jota Musta Salama kutsuu Mestari-iskuksi. Tällaiset voimannäytteet kuitenkin kuluttavat hänen voimiaan ja voivat saattaa hänet miltei täysin avuttomaksi. 

Musta Salama kykenee myös liikuttelemaan hallitsemiaan partikkeleita niin, että tämä kykenee ampumaan käsiensä kautta murskaavia sädeiskuja. Samaten Salama kykenee muodostamaan elektroneista suojaavan voimakentän ympärilleen vain kätensä heilautuksella. Tällaisen suojakentän tiedetään pitäneen puoliaan jopa täyttä vauhtia kulkevaa MX-ohjusta vastaan (ensimmäisen kerran epäinhimillisten tiedemiehien tutkittua häntä, he havaitsivat Salaman oman voimakentän suojelleen tätä tämän omalta huudolta). Elektroneillaan Musta Salama on luonut jopa kulkureittejä, jotka ovat fyysisesti tarpeeksi kiinteitä niiden päälle astumiseen. Tällaisen teon jälkeen Salama  on kuitenkin hyvin väsynyt. 

Musta Salama kykenee myös aistimaan luomansa elektronikentän kautta muita sähkömagneettisia kenttiä. Kykyään hyödyntäen Musta Salama on kyennyt lukitsemaan joitain elektronisia mekanismeja. 

Musta Salama kykenee myös valjastamaan muita, hänen aivojensa luomia tuntemattomia partikkeleita avukseen. Näiden avulla Musta Salama kykenee lentämään. Liikuttelemalla suunnattomalla vauhdilla partikkeleita Mustan Salaman tiedetään saavuttaneen jopa yli 800 km/h. Musta Salama kykenee pitämään tätä nopeutta yllä ainakin kuusi tuntia ennen kuin hänen aivonsa väsyvät partikkeleiden manipuloinnista johtuvasta rasituksesta. Partikkelit tuntuvat suojaavan Salamaa nopean matkustuksen vaaroilta (kuten siltä, että miten Musta Salama hengittää niin kovassa ilmavirrassa)Official Handbook Of The Marvel Universe #2. Marvel Comics..

Ultimate Musta Salama

Ultimate Marvel-jatkumossa Mustalla Salamalla on samat kyvyt ja rajoitukset mitä normaalijatkumonkin Mustalla SalamallaUltimate Fantastic Four Annual #1. Marvel Comics..

 Musta Salama muissa medioissa 
 Marvel Cinematic Universe 
Marraskuussa 2016 ABC tilasi Marvel Cinematic Universeen sijoittuvan televisiosarjan nimeltä Inhumans, joka esitettiin vuonna 2017. Sarjan kerrottiin käyttävän Imax-teknologiaa sekä elokuvatason erikoisefektejä. Anson Mount valittiin hahmon näyttelijäksi helmikuussa 2017. Musta Salama kokikin sarjassa terrigeneesinsä teini-ikäisenä eikä kohdussa. Hän ei myöskään halunnut olla kuningas, vaan joutui pakon edessä tulemaan kuninkaaksi. Hän myös aiheutti vahingossa voimillaan omien vanhempiensa kuoleman. Kun Maximus kaappaa vallan Attilassa, Lukkoleuka vie Mustan Salaman Havaijille, missä hänet pidätetään. Tiedemies Evan Declan auttaa hänet pakoon vankilasta, mutta Musta Salama ei luota Declaniin ja päättää paeta. Hän kohtaa Auranin ja joukon muita Maximusin kätyreitä, mutta Meduusa ja tämän liittolainen Louise Fisher pelastavat hänet näiltä ja ottavat epäinhimillisen nimeltä Locus panttivangiksi. Locusin kyvyillä he löytävät Karnakin ja Gorgonin, mutta Locus kuolee haavaansa ja vastoin Meduusan toiveita, Musta Salama päättää tappaa veljensä. He löytävät lopulta myös Kristallin ja Lukkoleuan, mutta Gorgon uhraa itsensä tappaakseen Mordisin. Musta Salama paljastaa että hän ja Triton olivat alun perinkin tietoisia Maximusin vallankaappausyrityksestä. He palaavat Attilaan ja luovuttavat Declanin Maximusille. Mutta kun Musta Salama lopulta yrittää tappaa veljensä, Maximus uhkaa tuhota samalla koko Attilan elinkelpoisuutta ylläpitävän suojakilven. Karnak saa selville, ettei Maximus itsekään tiedä miten estää suojakilven tuhoutuminen, jolloin kuninkaallinen perhe evakuoi koko Attilan Eldracin avustuksella. Musta Salama jää Attilaan kohtaamaan veljensä, joka paljastaa, että kirje, jossa heidän vanhempiansa olivat antaneet luvan lobotomiaan ja jonka raivostuttamana Musta Salama oli vahingossa tappanut vanhempansa, olikin väärennetty. Musta Salama vangitsee Maximusin maanalaiseen bunkkeriin. Hän sanoo "Hyvästi, veli", romahduttaen äänellään bunkkerin sisäänkäynnin ennen kuin pakenee itsekin Maahan perustaakseen Attilan kansalaisille uuden kodin.
Mount palasi näyttelemään Maan-838 varianttia Mustasta Salamasta Marvel Studiosin elokuvaan Doctor Strange in the Multiverse of Madness (2022). Hän oli Illuminatin jäsen ja hän aikoinaan muiden jäsenten käskystä teloitti oman universuminsa Stephen Strangen, joka oli käyttänyt Darkholdia löytääkseen keinon Thanoksen voittamiseksi. Kun Illuminati yritti tuomita heidän universumiinsa Maasta-616 tulleen Strangen, Wanda Maximoff hyökkäsi laitokseen ja tappoi Illuminatin jäsenet. Musta Salama kuoli, kun Wanda poisti hänen suunsa, ja yritys käyttää yliääntä räjäytti Mustan Salaman pään.

 Televisio 
 Musta Salama esiintyi vuonna 1994 tuotetussa Ihmenelosten animaatiosarjassa.

 Videopelit 
 Musta Salama esiintyy NPC-hahmona videopelissä Marvel: Ultimate Alliance.http://www.youtube.com/watch?v=IMeepfvCvTA

 Lähteet 

 Aiheesta muualla 
Marvel-kustantamon profiili Mustasta Salamasta 
Ultimate Musta Salama Marvel-kustantamon kotisivuilla 
Marvel Directory-sivuston profiili Mustasta Salamasta 
Marvel Database Project-sivuston profiili Mustasta Salamasta 

Luokka:Marvel-universumin supersankarit
Luokka:Epäinhimilliset
Luokka:Marvel-universumin yli-inhimillisen voimakkaat henkilöt
Luokka:Kuvitteelliset kuninkaalliset
Luokka:Kuvitteelliset sähkön hallitsijat